Hei, denne artikkelen er over ett år gammel og kan inneholde utdatert informasjon

To menn tiltalt for angrep på overgrepsdømt Skal ha brutt seg inn og banket ham opp.

To menn er tiltalt for å ha brutt seg inn hos enn overgrepsdømt mann i Bærum og banket ham opp.

Mannen som ble overfalt er en tidligere politiker som er dømt for seksuelle overgrep mot barn, for å ha fremmet prostitusjon og for å ha laget og delt en seksualisert film med en ung gutt, skriver Budstikka.

Ifølge tiltalen risikerer de to mennene skjerpet straff fordi politiet mener «volden ble utøvd på grunn av fornærmedes antatte seksuelle legning».

Saken mot de to mennene i 20-årene skal opp for Asker og Bærum tingrett i slutten av juni. Forsvareren til den eldste av dem, advokat Henrik Bliksrud, sier hans klient nekter straffskyld.

(NTB)